# Les del traster

Les del traster és una sèrie de televisió produïda per 3Cat, en col·laboració amb Brutal Media, que es va estrenar íntegrament i en exclusiva a la plataforma el 9 de març de 2024. Consta de sis episodis que combinen la ficció de la comèdia de situació amb entrevistes a personatges reals en format de videopòdcast.
El nom de la producció es va anunciar l'octubre de 2023 durant l'estrena de la plataforma.

## Sinopsi

La trama se centra en la vida de tres amics que comparteixen un pis a l'Eixample de Barcelona. Quan es veuen obligats a buscar un quart inquilí per fer front a l'augment del preu del lloguer, es troben amb candidats que també estan interessats a llogar l'espai del traster. Cada capítol de la sèrie gira entorn d'un tema específic, com l'accés a l'habitatge, la precarietat laboral, l'assetjament a les xarxes socials, entre d'altres.

## Repartiment
### Inquilins del pis

* Martina Roura com a Sara
* Óscar Balanyà com a Dani
* Carla Pueyo com a Elena

### Convidats especials

* Blanca Guilera, creadora de contingut i divulgadora cultural
* Maria Rubio (Miare), youtubera
* Ander Puig, actor
* Edu Esteve, cantant i compositor
* Lihem Giménez (Miss Afro Girl), activista antiracista i creadora de contingut
* Alba Riera, periodista

## Capítols

| Núm. | Títol | Direcció | Guió | Data d'estrena original |
| 1 | «Generació de vidre» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| L'Elena, el Dani i la Sara conviuen de manera més o menys tranquil·la en un pis de l'Eixample de Barcelona, fins que la notícia de la pujada del preu del lloguer fa saltar pels aires la precària estabilitat. |||||
| 2 | «Odi a les xarxes» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| El Dani i la Sara, sobrepassats per la seva precària economia, no els quedarà més remei que acceptar la proposta de l'Elena i posar a llogar el traster. |||||
| 3 | «LGBTIQ+» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| En Dani s'ha quedat sense feina i l'Elena té l'excusa perfecta per animar-lo: fer una festa a casa per celebrar l'Orgull. |||||
| 4 | «Salut mental» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| El Dani i la Sara descobreixen que l'Elena els ha enganyat amb el tema de la pujada del lloguer. |||||
| 5 | «Racisme» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| La Sara, dolguda per la traïció, decideix marxar del pis. L'Elena intentarà persuadir-la perquè es quedi. |||||
| 6 | «Habitatge» | Juliet M. Planas | Júlia Cot, Marc Martínez-Campayo, Juliet M. Planas | 9 de març de 2024 (2024-03-09) |
| En Dani ha decidit passar a l'acció i ha posat un parany perquè la Sara i l'Elena facin les paus. |||||

## Referències

* ↑ «3Cat estrena "Les del traster", una sitcom que tracta els temes que preocupen als joves». CCMA, 08-03-2024. [Consulta: 12 març 2024].
* ↑ Sas, Clàudia. «Edu Esteve, de concursar a 'Eufòria' a sortir a 'Les del traster', nova sèrie de TV3». E-notícies, 07-03-2024. [Consulta: 12 març 2024].
* ↑ «Així és 3Cat, el Netflix català: 280.000 hores de continguts i 30 estrenes exclusives». Públic, 31-10-2023. [Consulta: 12 març 2024].
* ↑ Larroya, Marc. «El 3Cat estrena "Les del traster", una nova sèrie protagonitzada per joves influencers». El Món de la Tele, 07-03-2024. [Consulta: 12 març 2024].
* ↑ Navarro, Sandra. «Así es 'Les del traster', nueva serie de 3Cat sobre temas que preocupan a los jóvenes» (en castellà). TVienes, 08-03-2024. [Consulta: 12 març 2024].
* ↑ «Famós cantant d'Eufòria confessa el seu problema amb l'alcohol després de la mort del pare | Principal.cat». Principal.cat, 11-03-2024. [Consulta: 12 març 2024].

## Enllaços externs

* Les del traster - Lloc web oficial